钦定古今图书集成/明伦汇编/宫闱典/第128卷 > 刘希暹
## 钦定古今图书集成/明伦汇编/宫闱典/第128卷 > 刘希暹

按《旧唐书宦官传》：“希暹出自戎伍，有膂力，形貌光伟，
以骑射闻。朝恩用之为神策都虞候，封交河郡王。善
候朝恩意旨，深被委信，累迁至太仆卿，与兵马使王
驾鹤同掌禁兵。所为不法，讽朝恩于北军置狱，召坊
市凶恶少年，罗织城内富人，诬以违法，捕置狱中，忍
酷考讯，录其家产，并没于军。或有举选之士，财货稍”
殷，客于旅舍，遇横死者非一，坊市苦之，谓之“入地牢。”
捕帅者有贾明观者，尤凶蠹，以屡置大狱，家产巨万，
希暹党之，地在禁密，人无敢言者。朝恩死，上宽宥之。
以素志非顺，虑不见容，常自疑惧。与王驾鹤联职，希
暹辞多不逊。驾鹤纯谨，上信任之。至是以希暹语上
闻，乃诛之。